procesaur/Wiki.mk huggingface dataset:
Алјаски Залив

Алјаски Залив (|Gulf of Alaska) — водна површина во вид на триаголник, чиј врв на Островот на Принцот од Велс во близина на пристаништето Валдиз е најсеверното пристаниште во Северна Америка кое не е заробено од мраз. Две страни од триаголникот се протегаат оттаму сè до ’ртот Спенсер (во близина на ледничкиотЗалив) на југоисток и островот Кодијак и Алјаскиот Полуостров на југозапад. Топлата струја на Алјаска се движи низ заливот по должината на југоисточниот брег на Алјаска, а неговото продолжение, Алјаскиот тек, тече покрај полуостровот Алјаска кон средината на Северниот Тихи Океан. Јужниот дел на заливот се наоѓа над длабок амбис (длабочинска рамнина), а на југозапад се протега до источниот дел на Алеутскиот Ров, на југоисток до островот Кодијак. По должината на брегот на Алјаскиот Залив има неколку длабоки фјордови и ракави. Од многуте големи ледници, на пр. ледникот Хабард, се одвојуваат ледени брегови и од овие ракави полека пливаат кон морето.
1 Граници
Според Меѓународната хидрографска организација, Алјаскиот Залив ги има следниве граници:
''На север.'' Брегот на Алјаска.
''На југ.'' Линија од ’ртот Спенсер, северниот крај на [крајбержните води на Југоисточна Алјаска и Британска Колумбија] до ’ртот Кебач, југоисточната граница на [Беринговото Море], така што сите соседни острови се вклучени во Алјаскиот Залив.
Ментол

Ментолот е органско соединение добиено по синтетски пат или од нане.
1 Структура
Ментолот во природата скоро секогаш се јавува како еден чист стереоизомер, (1''R'',2''S'',5''R''), (на долниот лев ќош на дијаграмот подолу). Осумте можни стереоизомери се:
Св. Димитрија (Безово)

Св. Димитрија — археолошко наоѓалиште во струшкото село Безово. Претставува сакрална градба од доцноантичко време. Се вели дека селската црква била изградена врз темелите од постара соборна црква. На местото се среќаваат фрагменти од покривни ќерамиди и друг градежен материјал.
1 Поврзано
* Безово.
Шефит Џафери

Шефит Џафери (албански: ''Shefit Xhaferi''; , ) ― поранешен член на ОНА. Тој е иселеник во Швајцарија.
Во редовите на ОНА, тој бил главен логистичар од реонот на Косово спрема Македонија. Тој бил вклучен во случајот паравојска, директно задолжен за набавка на оружје, воена опрема и експлозив. Подоцна се преселил во Западна Европа, каде се поврзил со раководството на НДК, а особено со Фазли Велиу.
16 февруари (починале)

1391, Јован V Палеолог — византиски цар.
1944, Андон Дуков — македонски партизан во НОБ и сликар.
1917, Октав Мирбо — француски писател.
1990, Кит Харинг — американски сликар.
2014, Лорена Рохас — мексиканска глумица и пејачка.
2019, Бруно Ганц — швајцарски глумец.
Гробишта (Биџево)

Гробишта — археолошко наоѓалиште во близина на струшкото село Биџево. Претставува средновековна некропола со димензии од околу 100 × 50 м и се простира во рамничарки предел, на оддалеченост од 3 км североисточно од селото. На местото се пронајдени повеќе гробови градени од камени плочи.
1 Поврзано
* Биџево.
Јодоформ

''Јодоформ (исто така познат како тријодометан и, неточно како ''јаглерод тријодид) е органојодно соединените со хемиска формула CHI<sub>3</sub>. Бледо жолта, кристална, испарлива супстанција, има продорен и специфичен мирис (во постарите текстови по хемија, мирисот понекогаш се нарекува како оној на болниците, каде што соединението сè уште најчесто се користи) и аналогно на хлороформот, сладок вкус. Повремено се користи како средство за дезинфекција.
1 Структура
Молекулата има тетраедрална молекулска геометрија со C<sub>3v</sub> симетрија.
2 Синтеза и реакции
Синтезата на јодоформ првпат беше опишана од Жорж-Симон Серулас во 1822 година, со реакции на јодна пареа со пареа над вжештениот јаглен, како и со реакција на калиум со етанолен јод во присуство на вода; исто време независно од Џон Томас Купер.; and at much the same time independently by John Thomas Cooper. Се синтетизира во халоформската реакција со реакција на јод и натриум хидроксид со кој било од овие четири видови органски соединенија: метил кетон (CH<sub>3</sub>COR), ацеталдехид (CH<sub>3</sub>CHO), етанол (CH<sub>3</sub>CH<sub>2</sub>OH), aи одредени секундарни алкохоли (CH<sub>3</sub>CHROH, каде R е алкил или арил група).
:
Реакцијата на јод и база со метил кетони е толку сигурна што тестот на јодоформ (појава на жолт талог) се користи за испитување на присуството на метил кетон. Ова е исто така случај кога се тестира за специфични секундарни алкохоли кои содржат најмалку една метил група во алфа-позиција.
Некои реагенси (на пример, јодоводород) го претвораат јодоформот во дијодометан. Можна е и конверзија во јаглерод диоксид: Јодоформот реагира со воден сребрo нитрат за да произведе јаглерод моноксид. Кога се третира со елементарно сребро во прав, јодоформот се редуцира, произведувајќи ацетилен. По загревањето, јодоформот се распаѓа и произведува двоатомски јод, гас јодоводород и јаглерод.
2.1 Природна појава
Печурката ``Mycena arcangeliana`` содржи јодоформ и го покажува неговиот карактеристичен мирис.
3 Употреба
Соединението наоѓа употреба во мали размери како средство за дезинфекција. Околу почетокот на 20 век, тој се користел во медицината како заздравување и антисептичко обложување на рани, иако оваа употреба сега е заменета со супериорните антисептици. Тоа е активна состојка во многу прашоци за уши за куче и мачка, заедно со цинк оксид и пропионска киселина, кои се користат за да се спречи инфекција и да се олесни отстранувањето на влакна на увото.
4 Поврзано
* Јодоформна реакција
* Хлороформ
Tears in Heaven (песна на Ерик Клептон)

„Tears in Heaven“ (мак.„Солзи во Рајот“) е балада напишана од Ерик Клептон и Вил Џенингс во која се опишува болката на Клептон предизвикана од смртта на неговиот четиригодишен син Конор, кој падна од прозорец на 53 спрат од една зграда во Њујорк, на 20 март, 1991. Станот беше во сопственост на пријател на неговата мајка. Клептон, кој пристигна во апартманот брзо по несреќата, беше видно вознемирен со месеци на мајката на неговото дете. Ова е една од најуспешните песни на Клептон, достигнувајќи го #2 на „Billboard Hot 100“ списокот на синглови во САД. Песната, исто така, се задржа три недели на првото место на „American adult contemporary chart“ во 1992 година.
Вил Џенингс, кој работеше со Клептон на песната, најпрво одбиваше да му помогне на Клептонза ваква семтиментална и персонална песна. Песната првично беше објавена како главна музика во филмот „Rush“ и освои 3 Греми Награди за „Песна на годината“, „Снимка на годината“ и „Најдобра машка вокалистичка изведба“ во 1993.
Клептон престана да ја свири во 2004 година, исто како и оесната „My Father’s Eyes“.
1 Позиции на музичките листи
Листа, Позиција
''New Zealand Singles Chart'', 1
Irish Singles Chart'', 1
''U.S. „Billboard“ Hot'' 100, 2
''UK Singles Chart'', 5
''Swiss Singles Chart'', 7
''Austrian Top'' 40, 10
Dutch Top 40, 13
2 Преработки
* Во албумот од 1993, „Devotion“, саксофонистот Варен Хил направи преработка на оваа песна.* Шерон Озборн организираше повеќе пејачи, вклучувајќи го нејзиниот сопруг, Ози Озборн, и нејзината ќерка, Кели Озборн да направат преработка на оваа песна по Цунамито во Индија.* Пол Анка во неговиот албум, „Rock Swings“, во 2005.
* Деклан Галбреит во неговиот албум, „Thank You“, во 2006.
* Шерил Климонс од „SWV“ и нејзината мајка Лејди Тиба Кембл ја преработија оваа песна како дует во 2001 година во албумот „Rhythm & Spirit“.
* Ерон Хал во неговиот албум „Adults Only“.
* Џеф Берлин во неговиот албум „Taking Notes“ од 1997.
Црква (Богојци)

Црква — археолошко наоѓалиште во струшкото село Богојци. Претставува сакрален објект и некропола од средниот век. Се наоѓа на јужната страна од селото, со доминантна положба, каде што е откриен уништен сакрален објект околу кој имало и повеќе гробови.
1 Поврзано
* Богојци;
* Гробишта — некропола од средниот век.
Гробишта (Богојци)

Гробишта — археолошко наоѓалиште во струшкото село Богојци. Претставува некропола од доцниот среден век. Се наоѓа источно од селото, од десната страна на патот кон Брчевци, на простор од 40 × 40 м, каде што се забележливи камени плочи од гробни конструкции.
1 Поврзано
* Богојци;
* Црква – сакрален објект и некропола од средниот век.
Беговиште (Брчево)

Беговиште — археолошко наоѓалиште во близина на струшкото село Брчево. Претставува средновековна населба. Се наоѓа на околу 300 м северозападно од селото, каде се гледаат темели од објекти, а по површината се среќаваат фрагменти од покривни ќерамиди и градежен материјал.
1 Поврзано
* Брчево.
Антонија Шола

Антонија Шола (родена година) е хрватска глумица и пејачка.
1 Албуми
1.1 Anđele (2007)
#''Zovem da ti čujem glas'' (нова верзија)
#''Anđele'' ("Angel"; ''Dora 2007'')
#''Stradam''#''Neka bude zauvijek''#''Nisam anđeo''#''Skidam te pogledom''#''Zabranjena pjesma - Volim te''#''Volim osmijeh tvoj'' (дует со Тоше Проески;)
#''Adios'' ("Збогум")
#''Reci mi please'' (Ремикс верзија)
#''Zovem da ti čujem glas'' (Караоке верзија)
1.2 Anđele - Специјално издание (2007)
#''Anđele'' (Dora 2007)
#''Zovem da ti čujem glas'' (Нова верзија)
#''Stradam''#''Neka bude zauvijek'' (Dora 2007)
#''Nisam anđeo''#''Skidam te pogledom''#''Zabranjena pjesma - Volim te''#''Volim osmijeh tvoj'' (дует со Toše Proeski)
#''Adios''#''Reci mi please'' (Red Light Oriental Ремикс верзија)
#''Pada tiha noć''#''Ja ću kupit''#''Nebu pod oblak'' (гостин на пијано Матија Дедиќ)
#''Angelu'' (Македонска верзија)
#''Anđele'' (Нова верзија)
#''Zabranjena pjesma'' (Кароке верзија)
1.3 Gdje je srce tu je dom (2009)
#''Gdje je srce tu je dom''#''Milijun poljubaca''#''Zvijezdo ''#''Bitanga i princeza''#''Uzmi mi sve''#''Kažeš zbogom''#''K'o lane ranjena ''#''Prevelika kazna ''#''Veruvaj ''#''Slučajni partneri ''#''Usne na usne ''#''Priča za laku noć ''#''xxx ''#''Božić bez tebe ''#''Mrva ljubavi ''#''Kade što e srceto e mojot dom ''
1.4 Спотови
Спот, Година, Режисер
''Pada tiha noć'', 2006, Tomislav Brđanović
'' Zovem da ti čujem glas '', 2007, Dario Godič
'' Zabranjena Pjesma '', 2007, Dario Godič
''Volim osmijeh tvoj'', 2007, Darko Drinovac
'' Milijun poljubaca'', 2009, —
'' Zvijezdo '', 2009, —
'' Loša navika'', 2011, —
'' Živa meta '', 2012, Filip Dizdar
'' Žigolo/ Lagat ću'', 2013, —
'' Nezgodna'', 2013, Med Vid produkcija
''Gdje je srce tu je dom'', 2013, —
''Svaki dan je put'', 2014, —
'' Nešto kao volim te'', 2014, Tibor Javurek
'' Baraba'', 2014, Tibor Javurek,Matija Petrović
''Samo u parfemu ', 2015, Igor Vignjević
'' Ljubi se žmireći'', 2015, Igor Vignjević
''Usreći srce '', 2016, REC media
''Budi lav '', 2016, Igor Vignjević
''Dok slušam radio'', 2017, Igor Vignjević
'' Tvoja'', 2017, Igor Vignjević
''Bitango moja'', 2018, Igor Vignjević
''Mir u duši'', 2018, Dario Lepoglavec
''Oči Boje Oceana'', 2019, Igor Vignjević
So What (песна од Пинк)

"So What" (мак. "''Па што''" ) е песна напишана од американската поп рок пејачка Пинк, Макс Мартин и А. Скот Меккалум. Песната е издадена како прв сингл од петтиот студиски албум на Пинк наречен ''Funhouse''.
Манастириште (Бороец)

Манастириште — археолошко наоѓалиште во близина на струшкото село Бороец. Претставува сакрален објект од доцниот среден век. Се наоѓа северозападно од селото и од наоѓалиштето Црквиште, на простор обраснат со бујна вегетација на кој се забележливи грамади од градежен материјал. Врз основа на топонимот и грамадите, се претпоставува дека на ова место имало сакрален објект.
1 Поврзано
* Бороец;
* Бигор – некропола од доцен среден век;
* Градиште – градиште од средниот век;
* Мартини Села — населба од средниот век;
* Црквиште – сакрален објект од средниот век.
Мартини Села (Бороец)

Мартини Села — археолошко наоѓалиште во близина на струшкото село Бороец. Претставува средновековна населба, сместена во непосредна близина на селото, на чиешто место се претпоставува дека се наоѓало старото село.
1 Поврзано
* Бороец;
* Бигор – некропола од доцен среден век;
* Градиште – градиште од средниот век;
* Манастириште – сакрален објек од доцен среден век;
* Црквиште – сакрален објект од средниот век.
Црквиште (Бороец)

Црквиште — археолошко наоѓалиште во близина на струшкото село Бороец. Претставува сакрален објект од доцниот среден век. Се наоѓа на околу 2 км северозападно од селото, каде што има зачувани темели на црква со насоченост исток-запад и димензии од 6 × 3 м. Во непосредна близина се наоѓа денешната мала капела, која е подигната врз темелите од постара градба. Наоѓалиштето е обраснато со дабова шума.
1 Поврзано
* Бороец;
* Бигор – некропола од доцен среден век;
* Градиште – градиште од средниот век;
* Манастириште – сакрален објек од доцен среден век;
* Мартини Села — населба од средниот век.
Бурлица (Буринец)

Бурлица — археолошко наоѓалиште во близина на струшкото село Буринец. Претставува населба од доцниот среден век. Се наоѓа на околу 5-6 км западно од селото, каде се гледаат големи грамади од камења, кои претставуваат остатоци од некогашното село.
1 Поврзано
* Кале — утврдена населба од железно време и средниот век
* Црквиште — сакрален објект од средниот век
Црквиште (Буринец)

Црквиште — археолошко наоѓалиште во близина на струшкото село Буринец. Претставува сакрален објект од средниот век. Се наоѓа на околу 8 км западно од селото, покрај патот Струга-Дебар и во непосредната близина на ХЦ „Глобочица“. При изградбата на хидроцентралата биле откриени темели од мала средновековна црква.
1 Поврзано
* Бурлица — населба од средниот век
* Кале — утврдена населба од железно време и средниот век
Селиште (Вруток)

Селиште — археолошко наоѓалиште во гостиварското село Вруток. Претставува средновековна населба. Се наоѓа во непосредна близина на селото, од источната страна, на десниот брег на реката Вардар, на пространа флувијална тераса, каде се среќаваат фрагменти од керамички садови, покривни ќерамиди и кршен камен.
1 Поврзано
*Бигор — средновековна некропола;
*Лазови — средновековна црква и некропола;
Руфи Османи

Руфи Османи (албански: ''Rufi Osmani''; Чајле, ) — македонски политичар и универзитетски професор.
1 Биографија, кариера, затворска казна
Османи е роден на 20 август 1960 година во гостиварското село Чајле. Студиите ги завршил на Економскиот факултет при Приштинскиот Универзитет во 1983 година. Во 2002 ги завршил постдипломските студии и стекнал звање Магистер на економски науки. Во јануари 2005 година докторирал на тема “''Компаративна анализа на соработката на Албанија и Македонија со Меѓународниот фонд и Светската банка''” и се стекнал со титулата Доктор по економски науки.
Во 1994 година бил избран за пратеник во Собранието на Македонија, а две години подоцна ја напуштил пратеничката функција, бидејќи се кандидирал, а подоцна и бил избран за Градоначалник на Општина Гостивар. Функцијата со прекини ја вршел до април 1997 година.
По цели 6 месеци институционално-демократски отпор во функција на легализирање на албанското знаме, за време на деветто-јулски настани од 1997 година бил уапсен, а потоа осуден со 13 години затвор, односно 7 години во втората судска инстанца. По усвојувањето на Законот за амнестија, во 1999 бил ослободен откако поминал речиси 2 години во затвор.
Од основањето на Тетовскиот универзитет во 1994 година бил вклучен во структурите на финансирање и во процесот на предавање како предавач до 2003 година. До мартовските избори 2009 година работел и како универзитетски професор на Универзитетот на Југоосточна Европа во Тетово. Во 2008, после 13 годишна политичка пауза се вратил на македонската политичка сцена, каде учествувал на локалните избори во 2009 и станал градоначалник на Општина Гостивар.
На 27 март 2011 година, Османи во Скопје ја промовирал националистичката партија Националната демократска преродба, во која ја има позицијата на водач. На Парламентарните избори во 2011 година, неговата партија освоила два пратеници. На локалните избори во 2013 години го губи градоначалничкото место во општина Гостивир. На предвремените пармаментарни избори доби едно пратеничко место во Собранието на Р.М, по што си поднесе оставка од преседателската функција во партијата.
2 Библиографија
Досега има објавено повеќе научни и публицистички трудови во локални и регионални списанија од областа на економијата, политиката и образованието. Автор е на дело со наслов „Алтернативна, политичка и економска мисла“, како и на универзитетски учебник со наслов „Менаџерско книговодство“.
Бели Брег (Вевчани)

Бели Брег — археолошко наоѓалиште во близина на струшкото село Вевчани. Претставува осамен објект од средниот век. Се наоѓа на околу 1,5 км северно од селото. При проширувањето на патот биле откриени и уништени три фурни ѕидани од тули.
1 Поврзано
* Вевчани;
* Бојкоска Браненица — населба од доцноантичко време;
* Исмаилова Црква — населба и некропола од доцноантичко време;
* Плешец — населба од неолитско и железно време.
Бигор (Вруток)

Бигор или Св. Мина — археолошко наоѓалиште во гостиварското село Вруток. Претставува средновековна некропола. Се наоѓа на североисточната периферија на селото, веднаш над левиот брег на Вардар, каде се среќаваат фрагменти од камени плочи и крстови од бигор. Некрополата е во значајна мера уништена со изградбата на селските куќи
1 Поврзано
*Лазови — средновековна црква и некропола;
*Селиште — средновековна населба;
Please Don't Leave Me

„Please Don't Leave Me“ е песна од американската поп рок пејачка Пинк, како трет сингл од нејзиниот петти студиски албум ''Funhouse''. Песната е издадена на 31 јануари 2009 година. Песната има добиено висока позиција на ерплеј радиата во Австралија и Нов Зеланд, а исто така била додадена и на А-списокот на BBC Radio 1 во Обединетото Кралство. Музичкото видео за „Please Dont't Leave Me“ е режирано од Дејв Мејерс и било испратено на интернет пред официјалното издавање на песната како синг, а исто така предвремено бил покажан и омотот на синглот. Во САД, песната се искачила во Топ 20, искачувајќи се на 17 место.
1 Заднина
„Please Don't Leave Me“ е напишана од Пинк и од текстописецот/продуцентот Макс Мартин, која исто така и ја продуцирал песната. Тоа е една од четирите песни на албумот продуцирани од Макс Мартин, заедно со број-еден синглот „So What“. Песната е во средно темпо и во неа е прикажана љубовна врска исполнета со омраза. Пинк пее за некој кој има лошо влијание на неа, но таа сѐ уште не е способна да ја остави таа личност. Таа кажува преку рефренот, „Јас секогаш велам дека не ми требаш, но секогаш ќе се сведува повторно на ова, те молам не оставај ме.“ Песната е една од првите три кои се изведувани во живо на Much Music од албумот ''Funhouse'' пред неговото официјално издавање заедно со сингловите, „Sober“ и „So What“.
Лазови (Вруток)

Лазови — археолошко наоѓалиште во гостиварското село Вруток. Претставува средновековна црква и некропола. Се наоѓа помеѓу селата Вруток и Речане, во непосредната близина на изворот и веднаш над патот, каде се гледа грамада од кршен камен и големи камени плочи од гробни конструкции. Традицијата укажува дека на ова место постоела црква посветена на Св. Богородица
1 Поврзано
*Бигор — средновековна некропола;
*Селиште — средновековна населба;
16 февруари (родени)

1848, Октав Мирбо — француски писател.
1873, Радое Домановиќ — српски писател.
1877, Исидора Секулиќ — српска писателка.
1912, Крум Тошев — македонски славист.
1926, Џон Шлезингер — англиски режисер и глумец.
1935, Сони Боно — американски пејач и политичар.
1942, Ким Џонг Ил — претседател на Северна Кореја.
1948, Екхарт Толе — германско-канадски духовен учител.
1958, Оскар Шмит — бразилски кошаркар.
1958, Сергеј Фомин — руски математичар.
1959, Благоја Маркоски — македонски географ.
1959, Џон Мекинро — американски тенисер.
1959, Александар Петровиќ — хрватски и југословенски кошаркар и тренер.
1961, Енди Тејлор — англиски поп-музичар, член на групата „Дјуран Дјуран“ (''Duran Duran'').
1964, Бебето — бразилски фудбалер.
1970, Владан Лукиќ— српски фудбалер.
1973, Кети Фримен— австралиска атлетичарка.
1979, Валентино Роси — Италијански мотоциклист.
1984, Брент Букволтер — американски велосипедист.
1986, Диего Годин — уругвајски фудбалер.
1986, Карлес Перес — шпански фудбалер.
1988, Андреа Ранокја — италијански фудбалер.
1994, Федерико Бернардески — италијански фудбалер.
2000, Лоис Опенда — белгиски фудбалер.
Бојкоска Браненица (Вевчани)

Бојкоска Браненица — археолошко наоѓалиште во близина на струшкото село Вевчани. Претставува населба од доцноантичко време. Се наоѓа на 2 км западно од селото, на височинка со зарамнето плато. На местото, мештаните откриле водоводни цевки и бунар.
1 Поврзано
* Вевчани;
* Бели Брег — осамен обејкт од средниот век;
* Исмаилова Црква — населба и некропола од доцноантичко време;
* Плешец — населба од неолитско и железно време.
Исмаилова Црква (Вевчани)

Исмаилова Црква — археолошко наоѓалиште во струшкото село Вевчани. Претставува населба и некропола од доцноантичко време. Се наоѓа на југозападниот раб на селото, на простор од 200 × 250 м, од обете страни на патот за селата Долна Белица и Велешта. Денес, на местото се наоѓаат ниви, каде што се откриени темели од објекти, а на длабочина од околу 80 см откриен е и мозаик и повеќе гробови. По површината на нивите се среќаваат фрагменти од керамички садови, питоси и големо количество градежен материјал.
1 Поврзано
* Вевчани;
* Бели Брег — населба од доцноантичко време;
* Бојкоска Браненица — населба од доцноантичко време;
* Плешец — населба од неолитско и железно време.
Плешец (Вевчани)

Плешец — археолошко наоѓалиште во близина на струшкото село Вевчани. Претставува населба од неолитско и железно време. Се наоѓа на околу 10 км северно од Струга, на крстосницата покрај асфалтниот пат за Дебар, каде што се дели патот за селото Лабуништа. Зафаќа простор од 2 ха, посаден со лозови насади, каде се среќаваат фрагменти од керамички садови, камени и кремени орудија.
1 Поврзано
* Вевчани;
* Бели Брег — населба од доцноантичко време;
* Бојкоска Браненица — населба од доцноантичко време;
* Исмаилова Црква — населба и некропола од доцноантичко време.
Ѕвезда (Горна Ѓоновица)

Ѕвезда — археолошко наоѓалиште во гостиварското село Горна Ѓоновица. Претставува утврдена населба од римското време. Се наоѓа во приватна нива, која се наоѓа на околу 3 км источно од селото и има приближно 100 × 100 м, каде се среќаваат фрагменти од керамички садови, питоси, имбрекси, многуброен градежен материјал, како и згура од топена железна руда. Кај сопственикот на нивата има питос и железно копје најдени на ова место.
1 Поврзано
*Ѓоновичко Кале — населба од римско време и средновековието;
Врбјанско Маало (Горна Бањица)

Врбјанско Маало — археолошко наоѓалиште во гостиварското село Горна Бањица. Претставува средновековна некропола. При изградбата на селските куќи, на североисточната периферија од селото се откриени гробови од камени плочи -тип циста, со насоченост исток-запад.
1 Поврзано
*Градиште — населба од железно време, доцнатата антика и средновековието;
Градиште (Горна Бањица)

Градиште познато и како Горнобањичко Кале — археолошко наоѓалиште во гостиварското село Горна Бањица. Претставува утврдена населба од железното и доцноантичкото време и средниот век. Се наоѓа на околу 500 м јужно од селото на местото каде се издига доминантен рид сместен на јужната периферија на Горни Полог, западно над стариот пат за Кичево. На зарамнетото плато, чија површина изнесува 120 × 120 м, се гледа траса од бедем граден од кршен камен и варов малтер. По површината на градиштето се среќаваат грамади од градежен материјал, фрагменти од керамички садови, питоси, покривни ќерамиди и други предмети со различна временска припадност. Во 2025 година започнале ископи на локалитетот.
1 Поврзано
*Врбјанско Маало — некропола од средновековието;
Будимиров Гроб (Горно Јеловце)

Будимиров Гроб или Златно Чешме — археолошко наоѓалиште во гостиварското село Горно Јеловце. Претставува утврдена средновековна некропола. Се наоѓа на падините на планината Млача, на местото кое лежи на околу 3 км западно од селото, се најдени гроѓбови ѕидани од камени плочи, со насоченост исток-запад.
1 Поврзано
*Горно Јеловце;
Горна Црква (Враништа)

Горна Црква — археолошко наоѓалиште во близина на струшкото село Враништа. Претставува некропола од римско време. Се наоѓа на 1 км северозападно од селото, на простор со димензии 50 × 50 м обраснат со грмушки. На местото биле откриени неколку гробови градени од тегули, „на две води“, а имало и гробови ѕидани од камен. Во гробовите биле пронајдени керамички садови и лакримариуми.
1 Поврзано
* Враништа;
* Долно Ливаѓе — населба од неолитско време;
* Кортиниче — населба од римско време;
* Кралој Загони — населба од неолитско време;
* Ливатче — населба од неолитско и бронзено време;
* Св. Атанасија — црква и гробишта од средниот век;
* Св. Богородица — сакрален објект од средниот век;
* Црквени Ливади — населба од неолитско и бакарно време;
* Шумски Ливади — населба од неолитско и бакарно време.
Ѓоновичко Кале

Ѓоновичкото Кале познато и како Каја или Ѕвездено Кале — археолошко наоѓалиште во гостиварското село Горна Ѓоновица. Претставува утврдена населба од римското време и средниот век. Се наоѓа на патот за селото Србиново, над левиот брег на реката Лакавица, на висок рид со висорамнинка, каде се гледаат остатоци од утврдување и делови од една кула чии бедеми се зачувани наместа и до 5 м во височина. По површината на градиштето се среќаваат фрагменти од керамички садови, питоси, покривни ќерамиди и многуброен градежен материјал. Исто така се среќава и згура од топена железна руда. Калето имало функција да ја штити комуникацијата Македонски Брод-Кичево.
1 Местоположба
Возвишението се наоѓа на границата на атарот на селото Лакавица и Горна Ѓоновица, сместено на подножјето на планината Буковиќ, при вливот на Симничка и Падалишка Река. Возвишението е каменесто и лесно за одбрана, поради што таму Ѕвезда, сестрата на Крале Марко, подигнала тврдина.
2 Состојба
До 1947 година, од тврдината се познавале остатоци од ѕидови.
3 Поврзано
*Ѕвезда — населба од железно време, доцнатата антика и средновековието;
Трајко Каров

Трајко Каров (, ? - , ) — познат македонски тапанар. Негов брат е Љупчо Бубо Каров познат како "Цацко" од К-15.
1 Животопис
Каров е роден во Кавадарци. Тој бил брат на Бубо Каров, заштитниот знак на К15 продукција. Тој бил тапанар на бендовите „Трн во око“, „Мадригали“ и „Студени Нозе“. До смртта тој бил тапанар и на познатиот бенд „Триангл“ и фронтмен на групата „Багаж“. Починал на 14 февруари 2011 на концерт на плоштадот „Македонија“ во Скопје. Почива во Кавадарци.
Црквиште (Долна Бањица)

Црквиште — археолошко наоѓалиште во гостиварското село Долна Бањица. Претставува средновековна некропола. Се наоѓа во непосредната близина на селската црква „Св. Петар и Павле“, во вакафско место, каде се гледаат камени плочи и крстови од бигор како остатоци од помала некропола.
1 Поврзано
*Гродаица — доцноантичка некропола;
*Пусто Лозје — средновековна некропола.
Гродаица (Долна Бањица)

Гродаица — археолошко наоѓалиште во гостиварското село Долна Бањица. Претставува доцноантичка некропола. Се наоѓа на околу 1 км југоисточно од селото, на западните падини на ридот Гродаица, во приватни ниви, каде се откриени камени плочи на длабочина од 1,20 м. Голем дел од некрополата е уништен со изградбата на поединечни станбени објекти.
1 Поврзано
*Пусто Лозје — средновековна некропола;
*Црквиште — средновековна некропола.
Пусто Лозје (Долна Бањица)

Пусто Лозје — археолошко наоѓалиште во гостиварското село Долна Бањица. Претставува средновековна некропола. Се наоѓа на околу 500 м југозападно од селото, веднаш над стариот пат за Кичево, во приватна нива, каде во 1963 година, при изведувањето на земјоделските работи биле откриени гробови од камени плочи со насоченост исток-запад.
1 Поврзано
*Гродаица — доцноантичка некропола;
*Црквиште — средновековна некропола.
Сулско Море

Сулско Море (|Dagat Sulu, |Laut Sulu) — едно од неколкуте плитки топли мориња околу Борнео, сите рабни на Тихиот Океан. На север е поврзано со Јужнокинеското Море преку неколку премини од двете страни на островот Палаван, кој е дел од Филипините. На југоисток Сулското Море е порабено со архипелагот Сулу кој опфаќа над 4.000 мали корални острови. Бисерите често се ловат од куќите на штули кои се изградени на врвовите на гребените.
Источноафриканско време

Источноафриканското време (крат. EAT) е часовен појас во употреба во источниот дел на Африка. Појасот има отстапување од три часа од UTC (UTC+3), исто како московското време и источноевропското летно време.
Бидејќи појасот претежно му припаѓа на екваторијалното подрачје, во текот на годината нема значителни промени во траењето на денот. Од таа причина земјите во регионот не практикуваат летно сметање на времето.
Источноафриканското време се користи во следниве земји:
**********
1 Поврзано
* Источна Африка
Меѓународен аеродром Ниуе

Меѓународниот аеродром Ниуе (англ. ''Niue International Airport'') , познат и како Меѓународен аеродром Ханан (''Hanan International Airport'') е маѓународен аеродром што ја опслужува малата островска земја Ниуе. Аеродромот се наоѓа во главниот град Алофи и засега до него лета само превозникот Air New Zealand од/до Окленд, Нов Зеланд секоја сабота.
1 Поврзано
*
Бандско Море

Бандското Море е топло море што ги заплискува бреговите на Молучките Острови во Индонезија, порано познати и како „Зачински Острови“. Морето низ протоци меѓу различни архиепелази е поврзано со повеќе соседни мориња, вклучувајќи ги Молучкото Море, на север, и Арафуското Море, на југоисток. Жителите на овие острови с— уште одгледуваат зачински растенија, како каранфилче и морско оревче, исто како и овошје, кокосов орев и тапиока.
I Shot the Sheriff

I Shot the Sheriff е песна напишана од Боб Марли, приказна искажана преку погледот на човек кој признава дека го убил локалниот шериф, но тврди дека е погрешно обвинет за убиството на заменикот на шерифот. Песната за првпат беше издадена во „The Wailers' album Burnin'“
Ерик Клептон сними преработка на песната која беше вклучена во неговиот албум „461 Ocean Boulevard“. Оваа верзија е најуспешната, освојувајќи го првото место на американската музичка листа „Billboard Hot 100“.
1 Позиции на музичките листи
Листа (1974), Позицијаposition
САД ''Billboard Hot 100'', 1
Канада ''RPM Top Singles'', 1
Нов Зеланд ''Singles Chart'', 1
Норвешка ''Singles Chart'', 3
Германија ''Top 40'', 5
ОК ''Singles Chart'', 9
Австралија Top 40, 19
2 Преработени верзии на други јазици
Земја, Артист, Наслов
Шведска, ''Just D'' (1995), ''Jag sköt sheriffen''
Украина, Бумбокс (Boombox) (2005), "Хто наклав у бобік"
Германија, ''Knorkator'' (2008), ''Ich erschoss den Kommissar''
Германија, ''We Butter the Bread with Butter'' (2008), ''I Shot the Sheriff''
Чукотско Море

Чукотското Море е главно плитко море што се наоѓа меѓу Алјаска, Сибир и централниот Арктички Басен. Во морето доаѓа вода со ниска соленост од Тихиот Океан преку тесниот и плиток Берингов Проток. Оваа вода се меша со постудената и посолена вода во Чукотското Море; измешаната вода потоа оди во Арктичкиот Басен. На североисток постои подморски канал низ кој измешаната вода се влева во Бофортовото Море. Чукотското Море е целосно заледено од декември до мај. Во него живеат голем број моржови и неколку видови фоки.
Корално Море

Корално Море — големо море во Тихиот Океан што се протега од североисточна Австралија, околу 1.300 км источно кон островскиот ланец Вануату (порано Нови Хебриди). Основен земјиштен облик е Големиот Корален Гребен, најголем корален гребен во светот, кој се протега 2,010 км по должината на брегот на Квинсленд. Меѓутоа, овој гребен зафаќа мала површина од целото Корално Море. Источно од него, а северно од 20 степени географска ширина, се наоѓаат голем број одделни гребени и островчиња, познати под заедничкото име Коралноморски Острови, која се издига на површината од познатото Корално Плато. Североисточно од Коралното Плато се наоѓа голем и длабок корален басен, а понатаму на исток кон Вануату има други длабоки басени. Рабовите на тектонските плочи се наоѓаат на северните и источните рабови на морето, каде Индиската и Австралиската Плоча се подвлекуваат под соседните плочи. Овие рабови се обележани со длабоки вдлабнатини, пред е се со Вануату Ровот. Главна струја во Коралното Море е Јужната екваторска струја која тече од исток. Додека се приближува кон Квинсленд, таа се дели на два разграноци, еден кој оди низ источниот брег на Австралија како Источноавстралијанска струја, а втората се движи кон север, кон Папуа Нова Гвинеја, а потоа се враќа кон исток преку северниот дел на Коралното Море. Ова море има суптропска клима и е подложно на тајфуни, особено од јануари до април.
1 Коралното Море како тема во уметноста и во популарната култура
* „Корално Море“ (''The Choral Sea'') - песна на новозеландската рок-група „Сплит енз“ (''Split enz'') од 1980 година.
2 Поврзано
* Коралноморски Острови
Џавит Асани

Џавит Асани (албански: ''Xhavit Hasani''; Танушевци, ) — македонски политичар и поранешен член на ОНА.
Во редовите на ОВК на приклучил во 1999 година кога имал организирано илегален канал за префрлање на доброволци на Косово преку реонот на село Танушевци. Исто така, во исто време имал и своја единица на припадници на ОВК. По завршувањето на војната во Косово, се занимавал со шверц на акцизни стоки и оружје за потребите на ОВПМБ..
Во текот на конфликтот во Македонија, Асани бил локален командант за регионот Танушевци-Дебалде-Витина, водач на групата „''Шипоња''“. Под негова команда во околината на Каменица се вршела обука на 140-160 лица за вооружени акции во јужна Србија и Македонија. На 16 февруари 2001 командувал на самиот почеток на борбите во Р Македонија со АРМ во с.Танушевци, по откривањето на репортерот Снежана Лупевска од А1 телевизија за постоење на војни формации во Танушевци, и нејзиното заробување и ослободување по обавениот телефонскиот разговор лично со Асани.
Учествувал во случајот Љуботен.
На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш. Осуден на 13 години затвор од скопскиот основен суд.
Гренландско Море

Збиено меѓу Арктичкиот Басен на север и Атлантскиот Океан на југ, Гренландското Море е важно место за размена на вода од различни краишта во рамките на глобалниот систем на кружење на океанската слатка вода. Постојана струја на топла и солена атлантска вода тече кон север низ источниот дел на морето во Арктичкиот Басен. Истовремено огормни количества плитка слатка вода и лед се движат јужно кон протокот Фрам меѓу Гренланд и Свалбард и низ западниот дел на морето носени со Источногренландската струја. Температурата на таа вода се менува под влијание на студените атлантски води и топењето на арктичките лед. Во двата случаи, водата тоне на морското дно кога ќе се најде помалку густи водни маси. Ледот, што од ноември до јули покрива најголем дел од морето се состои од маса на натрупан арктички лед што се создава таму и од ледените брегови. Површинските температури се движат од -1 степен под нулата, на север во февруари до плус шест степени, на југ во август. Умерено густиот разновиден планктон се развива во Гренландското Море за време на пролетта и летото.
Борис Змејковски

Борис Змејковски — македонски политичар и државен функционер, поранешен пратеник во македонското Собрание од 1990 година.
1 Животопис
Змејковски е роден во година, со живеалиште во Горно Лисиче во поголемиот дел од неговиот живот. Во младоста бил учесник на првиот „Илинденски марш“ со коњи, одржан во 1978 година, на релацијата од Горно Лисиче до Мечкин Камен кај Крушево.
Уште додека бил директор на Спортската сала „Борис Трајковски“, Змејковски ја купил фабриката за производство на брусни камења „Иднина“ од Кратово, по цена од 800.000 евра, по што таа била преименувана во „Иднина Змеј“. Во 2010 година било обновено производството на оваа фабрика, по што таа продолжила да работи во кратовското село Туралево, а потоа во селото Ранковце.
2 Политичка кариера
Змејковски бил еден од основачите и прв генерален секретар на партијата ВМРО-ДПМНЕ. Непосредно пред изборите во 1998 година, тој се судрил со Доста Димовска, по што продолжил да дејствува како фракционер во рамките на партијата. Сепак, по изборите, тој ја напуштил ВМРО-ДПМНЕ и основал нова партија - ВМРО-ВМРО (Вистинска), позната по тоа што во 2000 година учествувала во неуспешниот обид да ѝ се изгласа недоверба на владата на Љубчо Георгиевски. Во 2001 година, ВМРО-Вистинска станала дел од широката коалиција, но набргу дошло до судир меѓу Змејковски и тогашниот претседател на партијата Борис Стојменов, по што партијата излегла од коалиционата влада и продолжила да делува самостојно до 2006 година. Истата година, ВМРО-Вистинска била претопена во ВМРО-ДПМНЕ, по што Змејковски бил назначен за директор на спортската сала „Борис Трајковски“, функција која ја извршувал до 2010 година.
Горни Ропаич (Дебреше)

Горни Ропаич — археолошко наоѓалиште во гостиварското село Дебреше. Претставува средновековна црква и некропола. Се наоѓа на 1 км западно од селото, на издолжен рид во правецот запад-исток, што лежи под наоѓалиштето Кале (Каља), каде се гледаат камени плочи и крстови од бигор. На западниот крај од некрополата има грамада од кршен камен, а се распознаваат и периметралните ѕидови на една мала еднокорабна црква со апсида.
1 Поврзано
*Горни Крст — средновековна црква и некропола;
*Долни Крст — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
Џезаир Шаќири

Џезаир Шаќири (албански: ''Xhezair Shaqiri''; Танушевци, ), повеќе познат во јавноста како Командант Хоџа — македонски политичар и поранешен член на ОНА. Има средно образование. Добро зборува француски, англиски и германски јазик..
Тој бил еден од првите команданти на ОНА, уште од времето кога бил убиен првиот припадник на македонската полиција, во 2000 година. Со започнувањето на конфликтот дејствувал во Куманово и Липково и во селото Арачиново.
Според некои извори, Шаќири се смета за исламско-фундаменталистички фанатик. Тој бил директен извршител на убиство на припадникот на МВР во трговскиот центар ''Чаирчанка'' во Скопје.
На 24 јули 2001 година бил ставен на македонската црна список на граѓани, а на 27 јули е ставен и на списокот на американскиот претседател Џорџ Буш.
По крајот на конфликтот во Македонија, тој согласно новиот закон за амнестија, бил ослободен кривично. На 19 декември 2001 година, врз него бил извршен атентат кај Витина, Косово со испукување на најмалку 7 куршуми. По ова бил пренесен во болница во американскиот воен камп Бондстил, од страна на УМНИК. Се верува дека аентатот е поврзан со проневера на огромна количина пари од фондот „''Татковината повикува''“.
По војната, станал пратеник во македонското собрание. Се смета дека Џезаир Шаќири стои зад голем број на нелегални операции во Македонија, како шверц на оружје и дрога. Во 2007 година објавил независност на селото во кое е роден, Танушевци, од Македонија, и негово припојување кон Косово.
Во мај 2018 година од страна на премиерот Зоран Заев е назначен за советник на премиерот во областа на внатрешната безбедност и радикализмот. Според Заев тој може многу да помогне доколку се појават одредени екстремистички и радикални групи во местото каде што потекнува и регионот, и истовремено може да помогне во концептот на премиерот за едно општество за сите граѓани.
Долни Крст (Дебреше)

Долни Крст — археолошко наоѓалиште во гостиварското село Дебреше. Претставува средновековна црква и некропола. Со изведување на земјени работи во непосредната близина на источниот раб на селото делумно се уништени некропола и помала црква, на што упатуваат камените плочи, фрагментите од крстови од бигор, како и самиот топоним.
1 Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
Џереми Дејвис

Џереми Клејтон Дејвис (анг.''Jeremy Clayton Davis''; роден 8 февруари 1985) е американски басист кој свири за бендот Paramore.
1 Животопис
Џереми Дејвис е роден на 8 февруари 1985 година во Норт Литл Рок, Арканзас. Тој моментално е басист за бендот Paramore. Тој свири на бас 14 години.
Во 2002, на возраст од 16 години, тој живеел во Френклин, Тенеси каде што свирел за бенд наречен The Factory, каде што ја сретнал Хејли Вилијамс. Преку Вилијамс, Дејвис се запознал со останатите членови на Paramore, Џош Фаро и Зек Фаро. Во 2005 година, Џон Џеник, основачот на издавачката куќа Fueled by Ramen, потпишал договор со нив.
Дејвис кажал дека неговите омилени бендови се Deftones, Death Cab for Cutie, Thrice, Sigur Rós, Paper Route и Mew.
2 Paramore
Бендот Paramore е основан во Френклин, Тенеси во 2004 година од двајцата браќа, Џош Фаро (водечка гитара/следечки вокал) и Зек Фаро (тапани). Тејлор Јорк бил член на бендот уште од неговото создавање, но неговите родители сакале тој прво да заврши со училиштето. Подоцна, браќата ја прашале Хејли Вилијамс(клавијатура/водечки вокал), а Џереми Дејвис (бас гитара) се приклучил во бендот заедно со Вилијамс. Бендот потпишал договор со издавачката куќа Fueled by Ramen. Подоцна пред бендот да почне да снима песни, Дејвис го напуштил бендот од непознати причини. Во песната All We Know се работи за тој настан. За тоа време, Дејвис го заменил Џон Хембри. Бендот го издал својот прв албум, ''All We Know Is Falling'', и еден EP, ''The Summer Tic'', без Дејвис. Подоцна тој се вратил и бил присутен за време на снимањето на вториот албум на бендот, Riot!. Дејвис исто така свири на албумите во живо ''The Final Riot!'' и ''Live in the UK 2008''. Третиот албум на бендот, ''Brand New Eyes'' е издаден на 29 септември 2009 година.
Источносибирско Море

Источното Сибирското Море — најплитко од сите арктички мориња. Неговата просечна длабочина е само 10-20 м во западните и средните делови и 30-40 м на исток. Приливот на слатка вода од реката Колима напролет изнесува дури 10 милиони литри во секунда. Соленоста на морето варира од речиси нула близу утоките на реките до 33 единици на север. Ова море е заледено во најголемиот дел од годината, а пловењето е можно само во август и септември.
Бафинов Залив

Одвоен од Арктичкиот басен со островот Елсмир и деловите на Канадскиот Архипелаг, Бафиновиот Залив е главно длабоко арктичко море. Од средината на август до октомври, во залиов нема лед, но зиме се образува ледена покривка и се движи југоисточно носен од постојаните ветрови. Поради масите натрупан лед кои влегуваат од северните протоци и ледените брегови што се откршиле од ледниците на северозападниот дел на Гренланд, овој залив не е пловен во најголемиот дел од годината. Важна особеност е Северната водна полинија, отворена водна површина каде би се очекувала дебела ледена кора. Нејзиното постоење може да се поврзе со топлата Западногренландска струја која во заливот влегува од југ.
Кале (Дебреше)

Кале — археолошко наоѓалиште во гостиварското село Дебреше. Претставува утврдена населба од железно и римско време. Се наоѓа на околу 1,3 км западно од селото, на висок рид со зарамнето плато што има извонредно поволна стратегиска позиција над падините на Шар Планина, каде се наоѓаат остатоци од помала фортификација, градена од кршен камен и варов малтер, која зафаќа површина од 40 × 40 м. На површината има фрагменти од керамички садови, питоси и многу градежен материјал. На источните падини на теренот спорадично се среќаваат фрагменти од керамички садови што упатуваат на присуство на уште една помала утврдена населба од железното време.
1 Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Долни Крст — средновековна црква и некропола;
*Жубовски Пат — средновековна некропола;
*Зилбов Гроб — некропола од средовековието;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
Бофортово Море

Бофортово Море — рабно море кое што се наоѓа во Северноледениот Океан.
Има плитка крајбрежна област и длабока област, наречена Бофортова Длабочина. Морето е под лед во најголемиот дел од годината, но е пловно во близина на брегот меѓу август и октомври. Реката Мекензи во морето носи милијарди тони слатка вода и 15 милиони тони нанос секоја година.
Тејлор Јорк

Тејлор Бенџамин Јорк (анг. ''Taylor Benjamin York''; роден 17 декември, 1989) е американски рок гитарист, а моментално е член на алтернативниот рок бенд Paramore. Тој свири на клавијатура и глокенспил за време на нивните настапи во живо. Негов брат е Џастин Јорк, член на турнеите на бендот Relient K.
1 Животопис
Тејлор Јорк е роден на 17 декември, 1989, во Нешвил, Тенеси. Тој отпрвин свирел на ритмичка гитара во бендот Paramore, но откако Џош Фаро и Зек Фаро го напуштиле бендот тој станал главен гитарист. Негов брат е Џастин Јорк кој е член на Cecil Adora. Татко на Тејлор е Питер Јорк кој исто така е гитарист и ги научил и Џастин и Тејлор да свират на гитара. Јорк бил дел од бендот на браќата Фаро (Џош Фаро и Зек Фаро) пред тие да се запознаат со Хејли Вилијамс и пишувал песни за бендот, како што е песната „Conspiracy“ од нивниот прв албум, ''All We Know Is Falling''. Јорк свирел за Paramore како член на нивните турнеи (2007-2009) но всушност никогаш не бил официјален член на бендот, сè до 15 јуни, 2009 година кога преку LiveJournal-от на бендот било кажано дека тој е официјален член.
2 Влијанија
Јорк кажал дека негови омилени бендови се mewithoutYou, Radiohead, Jimmy Eat World, Yann Tiersen, At the Drive-In, Bjork, Kadawatha, Paper Route и You Me at Six.
3 Paramore
Тејлор почнал да свири на ритмичка гитара за бендот откако Хантер Ламб го напуштил Paramore.
Теофилин

Теофилинот е метилксантин кој се употребува во терапија на респираторни заболувања како што се хронична обструктивна болест на белите дробови и астма под голем број на заштитни имиња. Поради несаканите ефекти, лекот денес ретко се употребува во клиничка пракса.
Чатал (Дебреше)

Чатал или Дапче — археолошко наоѓалиште во гостиварското село Дебреше. Претставува населба од доцноантичко време. Се наоѓа на околу 2,5 км источно од селото, во приватни ниви на неколку сопственици, каде се среќаваат фрагменти од керамички садови, питоси, тегули, имбрекси и многуброен градежен материјал.
1 Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — населба од бронзеното време;
*Чифлик — некропола од доцната антика.
Чифлик (Дебреше)

Чифлик — археолошко наоѓалиште во гостиварското село Дебреше. Претставува некропола од доцноантичко време. Се наоѓа во приватен двор, што се наоѓа на главната улица на селото, каде во 1979 година, при копањето на дупка за гасење вар е најдена стела со релјефна претстава на жена. Се чува дома кај сопственикот.
1 Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — населба од бронзеното време;
*Чатал — населба од доцната антика.